35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

.. sankcie, lebo bude drahý plyn. Tak Robert Fico ten plyn je drahý už teraz. Tak sa o to láskavo zaujímaj a nerieš Moskvu kde tam chodíš bozkávať krvavé ruky Putina ale nič si pre Slovensko nevybavil a dokonca podporuješ aj ten konflikt na Ukrajine svojimi vyhláseniami a so svojimi ostatnými poslancami, ktorí nič iné nerobia len chodia po autoritárskych režimoch spolu s našim predsedom vlády a velebia to tam a chceli by to zaviesť aj na Slovensku. Za ten čas Slovensko chradne. Ľudia prichádzajú o prácu. Investície na Slovensku nie sú žiadne. Rozbili ste celé podnikateľské prostredie. A to je pravda. A teraz sa bavíme o tom, že či si súčasná vláda a jej poslanci, vládny činitelia, prezident zaslúžia za takýto hrozný výkon nejaké vyššie platy. No my hovoríme, že nezaslúžia. A tu na, keď vzadu som teraz bol tak som sa rozprával s jedným pánom a ten sa ma pýta: No aká je šanca, či tento váš návrh zákona prejde? No tak ja vám poviem aká je šanca a poďme si o tej šanci porozprávať. Keď nastupovala vláda prvá z vecí, ktoré ich zaujímalo bolo, že si zvýšili platy na dvojnásobok. Potom, že Ficovi schválili doživotnú rentu. Potom a to je ten zákon, ktorý ste už pred chvíľou zaň nezahlasovali a boli ste proti nemu. Potom ste spravili to, že ste dali neobmedzené odmeny svojim najvyšším štátnym úradníkom. A že ich máte rekordný počet to je tiež pravda. Že žiadna vláda pred vami nemala toľko štátnych úradníkov ako ich máte vy. A namiesto toho, aby ste znížili ich počet ich neustále navyšujete. To ste spravili. Potom ste hovorili, že si zmrazíte platy. Ale, že to urobíte vlastným návrhom. Ale neurobili ste to. Ste sa na to absolútne vykašlali. Keď my sme prišli s návrhom zákona znížiť platy ministrov boli ste proti. Keď sme prišli s návrhom zákona znížiť plat prezidentovi boli ste proti. Keď sme prišli s návrhom zmraziť platy poslancov boli ste proti. Hovorili ste, že by ste aj hlasovali za alebo predložíte to vlastným návrhom zákona. Tak ja sa pýtam kde je ten návrh zákona. Viete ja by som tu očakával pána Hazuchu. Neviem kde je teraz. Možno na obede. Ten kto, ktorý tu hovoril o tom ako on by rád podporil zmrazenie platov poslancov. Akoby on to just urobil, aby my sme utrpeli kvôli tomu. Však ale my ten zákon sme tu predkladali, aby sa ten návrh, aby sa tie platy zmrazili. Takže neviem o čom pán Hazucha rozprával, keď my to sami navrhujeme a hovorí, že my to robíme z nejakého prospechárstva. Tak potom nerozumiem tomu alebo on tomu nerozumie. Každopádne pán Hazucha a všetci poslanci SMER-u poďte to spočítať všetkým, poslancom Národnej rady. Aj svojim ministrom aj prezidentovi. Tu na je návrh zákona, ktorý hovorí o tom, že sa znížia platy. A že, keď neviete riadiť krajinu a vytvárate stále väčšie dlhy a zadlžujete Slovenskú republiku dva krát viac ako Igor Matovič s Hegerom a Ódorom, na ktorých sa stále vyhovárate tak poďte ich teraz zmraziť. Ja vyzývam pána Hazuchu, aby vystúpil, aby povedal, že teraz už konečne za to hlasovať bude. Ja vyzývam pána poslanca Blacháča, ktorý hovoril na výbore, že aj by hlasoval za to zmrazenie platov. Ja ich vyzývam, aby to boli slobodní ľudia, ktorí si stoja svojho slova, aby to neboli len bábky, ktoré stláčajú tu na tie tlačítka tak ako im niekto z hora povie. Aby to boli ľudia, ktorí sa vedia postaviť preto ako súčasná vláda nevie hospodáriť. Ako sa stále na niekoho vyhovára a nevedia naštartovať ekonomiku Slovenskej republiky. Aby sa postavili pred národ a povedali, že pokiaľ my na vás privádzame dražobu a prichádzate o prácu kvôli transakčným daniam a zvýšeným daniam, ktoré sme uvrhli na firmy, aby sa postavili pred národ a povedali, že pokiaľ neprichádzajú investície, pokiaľ zarábate najmenej z pomedzi všetkých ostatných krajín, takže ony si tie platy budú znižovať, aby ukázali národu, že nevedia riadiť túto krajinu ale, že sú natoľko zodpovední, že to vedia preniesť aj na seba. Lebo zatiaľ to nikto na Slovensku nevidel. Zatiaľ videli len bezbrehé zvyšovanie platov, nekonečné odmeny, nekonečné paušálne náhrady, nekonečný plat prezidenta, ktorý nerobí nič iné pre ľudí len si užíva luxus. Takže vyzývam všetkých poslancov koalície a teraz poprosím záber na celú sálu, pretože tu nie je ani jeden poslanec koalície. Normálne všetci zdúchli, všetci zdúchli z rokovania Národnej rady. Dať si svoje obedíky luxusné. Možno ako Peter Pellegrini za 170 eur na osobu. Všetci zdúchli. Normálne tu nie je ani jeden. Poprosím záber. Pozrite sa, všetci poslanci vládnej koalície odchádzajú. Pretože im je nepríjemné počúvať o tom, že si majú znížiť svoje platy, pretože vedú túto krajinu do bankrotu. Pretože im je nepríjemné počúvať o tom, že si majú znížiť svoje platy. Pretože uvrhli chudobu na ľudí. Pretože sa všetko zdražuje. Nič nezlacnelo a že vedia vyberať len ľuďom z vrecák. Preto všetci zdrhli z vládnej koalície a nikto tu nie je. Išli si dať svoje obedíky, išli si pospinkať, pretože nechcú čeliť pravde a tá pravda hovorí jasne, že súčasná vláda vedie do pekla túto krajinu aj s Ficovou chuntou. Na ľudí kašlú ale sebe doprajú plné vačky a svojim kamarátom haciendy, na ktoré sa musí bežná slovač pozerať z poza veľkých múrov ako si žijú páni, ktorí žijú na ich úkor a orú na ich chrbtoch. Ktorí orú na chrbtoch detí, ktorým zobrali peniaze, na chrbtoch dôchodcov ktorým zobrali peniaze, na chrbtoch firiem, ktorí nevládzu zamestnávať svojich zamestnancov a ktorých musia prepúšťať. A takáto je pravda o vládnej koalícii, ktorá teraz uprázdnila lavice a zdúchla, lebo nevedia čeliť pravde. Tak prosím vás toto si pozrite celé Slovensko. Česť opozičným kolegom, ktorí sú tu a ktorí chcú bojovať za to, aby bola spravodlivosť na Slovensku a tá spravodlivosť sa volá nemôže si súčasná vláda zvyšovať platy do neba a dávať si odmeny, nechutné odmeny zatiaľ čo slovenský národ trpí. Takže toto je odkaz aj vládnej koalície, ktorý chceli povedať celému národu. A ja ich znova vyzývam a všetkých vyzývam postavte sa pre to zodpovedne. Zadlžujete krajinu brutálnym spôsobom. Dva krát viac ako predchádzajúca vláda, ktoré sa vyhovárate. Nemáte žiaden plán na oživenie ekonomiky. Míňate ako po nebohom. Absolútne sa nestaráte o národ ale na svoje vrecká ste nezabudli a tento zákon tu znova predkladáme a budeme ho znova predkladať na ďalšej schôdzi pokiaľ ho znova neschválite, aby sme obmedzili vaše platy, aby sme obmedzili to vaše obohacovanie sa na úrod, na úrok pardon na úkor Slovenskej republiky. Ďakujem veľmi pekne za pozornosť. (Potlesk.)